ไชยยศ จิรเมธากร

ไชยยศ จิรเมธากร (เกิด 16 กรกฎาคม พ.ศ. 2503)  เป็นนักการเมืองชาวไทย อดีตรองเลขาธิการนายกรัฐมนตรี ฝ่ายการเมืองรองเลขาธิการนายกรัฐมนตรีฝ่ายการเมือง ในรัฐบาลพลเอก ประยุทธ์ จันทร์โอชา อดีตรัฐมนตรีช่วยว่าการกระทรวงศึกษาธิการ ในรัฐบาลอภิสิทธิ์ เวชชาชีวะ อดีตเลขาธิการพรรคเพื่อแผ่นดิน อดีตรองหัวหน้าพรรคประชาธิปัตย์ ดูแลพื้นที่ภาคตะวันออกเฉียงเหนือ อดีตสมาชิกสภาผู้แทนราษฎร แบบบัญชีรายชื่อ และสมาชิกสภาผู้แทนราษฎรจังหวัดอุดรธานี รวม 6 สมัย

 ประวัติ 
ไชยยศ เกิดเมื่อวันที่ 16 กรกฎาคม พ.ศ. 2503 ที่อำเภอเกาะสีชัง จังหวัดชลบุรี เป็นบุตรนายวีระ กับนางเล็กน้อย จิรเมธากร ด้านครอบครัวสมรสและหย่าเมื่อวันที่ 26 กันยายน พ.ศ. 2550 มีบุตร 1 คน มีน้องสาว คือ รสพิมล จิรเมธากร อดีตสมาชิกสภาผู้แทนราษฎรไทย ชุดที่ 22 

สำเร็จการศึกษาระดับปริญญาตรี คณะนิติศาสตร์ จากมหาวิทยาลัยรามคำแหง เมื่อปี พ.ศ. 2526 ระดับปริญญาโท สาขากฎหมายเศรษฐกิจ จากจุฬาลงกรณ์มหาวิทยาลัย และเคยเข้ารับการศึกษาอบรมในหลักสูตรต่าง ๆ อาทิ
 ประกาศนียบัตรชั้นสูง สาขากฎหมายมหาชน สถาบันพระปกเกล้า
 ประกาศนียบัตรชั้นสูง สาขาการเมืองการปกครองฯ (ปปร.) สถาบันพระปกเกล้า
 ปริญญาบัตร สาขาการป้องกันประเทศ วิทยาลัยป้องกันราชอาณาจักร

 งานการเมือง 
ไชยยศ เป็นสมาชิกสภาผู้แทนราษฎรจังหวัดอุดรธานี 5 สมัย ได้รับเลือกตั้งครั้งแรกในการเลือกตั้งในปี พ.ศ. 2531 สังกัดพรรคประชาธิปัตย์ และได้รับเลือกตั้งอีก 2 สมัยต่อเนื่องในสังกัดพรรคประชาธิปัตย์เช่นเดิม คือ การเลือกตั้งในเดือนมีนาคม พ.ศ. 2535 และเดือนกันยายน พ.ศ. 2535

ไชยยศสอบตก 2 สมัยในการเลือกตั้ง พ.ศ. 2538 และ พ.ศ. 2539 และเป็นช่วงที่พรรคประชาธิปัตย์ก็ไม่มี สส.ในจังหวัดอุดรธานี จนกระทั่งในการเลือกตั้ง พ.ศ. 2544 ไชยยศได้รับเลือกตั้งอีกครั้ง ในนามพรรคประชาธิปัตย์เช่นเดิม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ไชยยศได้ให้การสนับสนุน รสพิมล จิรเมธากร น้องสาวของตน ลงสมัครเขตเดิมของตนในนามพรรคไทยรักไทย และนับตั้งแต่นั้นเป็นต้นมา พรรคประชาธิปัตย์ก็ไม่มี สส.ในจังหวัดอุดรธานีอีกเลย 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ไชยยศได้ลงสมัครในนามพรรคเพื่อแผ่นดิน แต่ไม่ได้รับเลือกตั้ง ต่อมาเกิดการเลือกตั้งซ่อมแทนประสพ บุษราคัม ที่ถูกใบแดง เขาจึงได้รับเลือกตั้งในเวลาต่อมา โดยไชยยศเองก็เคยร่วมกิจกรรมกับพรรคภูมิใจไทย แม้ว่าในการเลือกตั้ง พ.ศ. 2554 ไชยยศจะย้ายกลับลงสมัคร สส. อีกครั้งในนามพรรคประชาธิปัตย์ แต่ก็ไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 28 แต่ไม่ได้รับเลือกตั้งเปิด 150 รายชื่อผู้สมัครสส.ปาร์ตี้ลิสต์พรรคประชาธิปัตย์ ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง จากนั้นในวันที่ 17 มิถุนายน พ.ศ. 2565 ไชยยศ ได้ดำรงตำแหน่งสมาชิกสภาผู้แทนราษฎรอีกสมัยแทนวีระชัย วีระเมธีกุล ที่ยื่นหนังสือลาออกจากการเป็น สส."วีระชัย วีระเมธีกุล" ลาออกจาก "สส.ปชป." อีกรายประกาศสภาฯ ให้ ‘ไชยยศ จิรเมธากร’ เลื่อนเป็นสส.ปชป. แทน‘วีระชัย วีระเมธีกุล’ แต่ดำรงตำแหน่งได้ไม่นาน เขาก็ลาออกจากการเป็นสมาชิกสภาผู้แทนราษฎรเพื่อกลับไปทำหน้าที่รองเลขาธิการนายกรัฐมนตรีไชยยศ-นราพัฒน์ ยื่นใบลาออก จาก สส.บัญชีรายชื่อพรรคประชาธิปัตย์

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ไชยยศได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 8 

 รัฐมนตรี 
ไชยยศ ได้รับโปรดเกล้าฯ แต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการพระบรมราชโองการ ประกาศ ให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รวม 18 ราย) ราชกิจจานุเบกษา เล่ม 127 ตอน พิเศษ 72ง วันที่ 8 มิถุนายน 2553 ในรัฐบาลอภิสิทธิ์ เวชชาชีวะ เมื่อปี พ.ศ. 2553 สืบต่อจากชัยวุฒิ บรรณวัฒน์ ซึ่งย้ายไปเป็นรัฐมนตรีว่าการกระทรวงอุตสาหกรรม โดยเป็นโควต้ารัฐมนตรีของพรรคเพื่อแผ่นดิน และเป็นรัฐมนตรีของพรรคเพื่อแผ่นดินเพียงคนเดียวที่ดำรงตำแหน่งจนสิ้นสุดวาระ และไม่ถูกปรับออกจากคณะรัฐมนตรี สืบเนื่องจากการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2553

 สมาชิกสภาผู้แทนราษฎร 
ไชยยศ จิรเมธากร ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุดรธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดอุดรธานี สังกัดพรรคประชาธิปัตย์ 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุดรธานี สังกัดพรรคเพื่อแผ่นดิน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์ (เลื่อนแทน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖

 อ้างอิง 

 แหล่งข้อมูลอื่น 
 ประวัติผู้สมัคร ส.ส. 

หมวดหมู่:บุคคลจากอำเภอเกาะสีชัง
หมวดหมู่:นักการเมืองจากจังหวัดชลบุรี
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:พรรคไทยรักไทย
หมวดหมู่:นักการเมืองพรรคเพื่อแผ่นดิน
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.